
És ben coneguda la tradició boletaire de Catalunya i a l’entorn de Sant Hilari Sacalm és una zona ideal per la recol·lecció de bolets. Quan arriben les pluges de la tardor o primavera, un gran nombre de persones es desplacen als boscos per passar una estona d'esbarjo i omplir-ne els cistells.
Els bolets són l'òrgan reproductor dels micelis que constitueixen els fongs. Els fongs transformen les restes de matèria orgànica, d'animals i plantes, en substàncies aprofitables pels vegetals. A més a més, els micelis dels fongs formen part de l'estructura del sòl, que és imprescindible per al desenvolupament de la vida vegetal.
Es coneix amb el nom de bolets la part visible dels fongs, la que té per missió produir i dispersar les espores, que són els elements que permetran la reproducció de l'espècie.
L’objectiu d’aquest treball és ampliar els coneixements sobre el món dels bolets:
Explicar què són, quin és el seu hàbitat, els que podem trobar a Sant Hilari, la seva conservació, distinció entre els comestibles i els tòxics, el seu cultiu i la importància del bolet com aliment.
Personalment, és un tema que m’atrau, ja que cada dia se’n parla més a la vida quotidiana, a més a més, la televisió n’ha fet una gran difusió. Per altra banda, nosaltres vivim en una zona amb molta tradició boletaire i es fan diverses activitats relacionades amb el món dels bolets, que desperten l’interès i la curiositat.

PARTS DEL BOLETAquí introdueix una imatge amb les parts dels bolets.


Barret

És la part superior dels bolets que protegeix les espores.

Anell

És una estructura en forma d'anell que es pot trobar al peu d’alguns bolets.

Làmines

És un replec radial que hi ha sota el barret de molts bolets, conté les espores.
Peu

És la cama d’un bolet, la qual aguanta el barret.

Volva

És un vel que embolcalla el bolet quan neix. Alguns bolets la mantenen a la part baixa del peu.

HÀBITATS DELS BOLETS

Per créixer, els bolets necessiten unes condicions determinades, sobretot del sòl, i la seva aparició també varia segons el tipus de bosc. Així hi ha bolets que neixen més fàcilment en un bosc concret i d’altres que creixen a tot arreu. A les Guilleries hi ha una gran varietat de boscos i per tant una gran diversitat de bolets.

Pinedes i avetosesAquí introdueix fotos dels diferents arbres.


Pinedes

Són els boscos on hi trobem pins, ja que han estat plantats per tal de substituir els camps de patates que ja no es cultivaven. Algunes pinedes de Sant Hilari són: Vallclara, Roca d’en Pla, Pla de les Arenes, etc.
A les pinedes hi creixen diferents bolets comestibles com són: els rovellons, alguns ceps, les llenegues, el fredolic, els mollerics, la cama de perdiu i el rossinyolic. Tot i així n’hi podem trobar de no comestibles i de tòxics.

Avetoses

Són boscos constituïts per un únic avet, l’Abies alba. A Sant Hilari les avetoses les podem trobar en el Pla de les Arenes. Hi podem trobar diferents bolets comestibles i verinosos. El cep, rovelló, el fredolic com a comestibles. El fredolic metzinós i el reig bord com a verinosos Fagedes, alzinars, rouredes i suredes Fagedes
Els fajos són arbres caducifolis amb un tronc recte d’escorça llisa i de color gris pàl·lid. Algunes fagedes de Sant Hilari són, la de les Valls, el Rebost d’en Ribot, la Gavarra, etc. Els bolets que hi podem trobar són: el rossinyol, ceps, l’ou de reig i peus de rata (comestibles); i el reig bord, el pixacà i peus de rata . 

Alzinars, rouredes i suredes

L’azina és un arbre molt comú al Mediterrani. L’alzina surera, és igual que l’alzina, però se situa a les zones litorals. A Sant Hilari en podem trobar a la Gavarra. En indrets orientals al sud i solell. Els roures, àrees més humides, són arbres de fulla caduca.. En aquests boscos i a tots podem collir: el reig, el carlet, el sureny fosc, la llora verda, la paloma, trompeta de la mort, el rossinyol, la llengua de bou i una espècie medicinal com el bolet de tinta. De bolets tòxics podem trobar la farinera borda, el pixacà i el mataparent.

Bedollars, boscos de ribera i altres hàbitats.

Bedollars, boscos de ribera

El bedoll és arbre de muntanya en llocs oberts. L’escorça és blanca. Els bolets comestible que trobem són: l’abró i el bolet tòxic és el reig bord. En els boscos de ribera trobem arbres com el salze, gatells, pollancres i verns. Tots són caducifolis. El pollancró i la gírgola són els bolets comestibles d’aquest hàbitat. 

Prats i clarianes herboses

En prats i clarianes abunden els fongs sapròfits, ja que no hi han arbres. L’únic bolet que hi podem collir és el cama-sec





Perxades

El castanyer és un arbre de fulla caduca. L’escorça és llisa i de color gris o bruna, si és jova. Els bolets comestibles que hi trobem són el sureny fosc i el rossinyol; i el no comestible és el rovelló de cabra.
Posa imatges de l’equip i un boletaire.

COM ANAR A BUSCAR BOLETS

L’equip boletaire

Per anar a buscar bolets és necessari portar un ganivet i un cistell. El ganivet per tallar el bolet per la cama i així deixem el miceli, del qual pot tornar a créixer un bolet. El cistell ens servirà per dipositar els bolets i alhora, amb el moviment les espores s’aniran escampant.
També podem portar un bastó, que ens ajudarà a no tocar els bolets amb la mà si no els coneixem; una guia de bolets i un bon calçat.

CONSERVACIÓ DEL BOLETS

Els bolets són un producte de temporada i la millor manera de consumir-los és quan hi són. Tot i així, si volem tenir-ne tot l’any podem conservar-los.
Per fer conserves és important que tinguem el material adequat. És convenient escollir els exemplars més sans i tendres, i netejar-los bé. Caldrà fer-ne trossos regulars, ni massa grossos ni massa petits, i poden començar a fer la conserva.
A molts llocs de Catalunya hi ha fàbriques que conserven bolets per als supermercats, però a Sant Hilari no n’hi ha cap.

Tipus de conserva:

• Conserva amb oli: Els bolets més adients per aquesta conserva són: la llenega i la cama de perdiu.
• Conserva amb vinagre: El bolet que és fa servir per aquest tipus de conservació és el rovelló.
• Conserva amb sal: Els bolets que s’utilitzen per a la conservació amb sal són el rovelló, la pinenca , ceps i la sabatera.
• Bolets assecats: Els bolets que fem servir per aquesta conservació són: camagrocs, sabateres, ceps.Fotos dels diferents tipus de conserva.

• Bolets envasats al buit: Tots els bolets és poden envasar al buit.
